Νικόλαος Κακούρης

Ο Νικόλαος Κακούρης (1903-1991) ήταν Έλληνας αρχιτέκτονας.

Βιογραφικά Στοιχεία

Ο Νικόλαος  Κακούρης γεννήθηκε  στην Αθήνα το 1903 στις αρχές του αιώνα όπως προκύπτει από τον ατομικό φάκελο βιογραφίας του στο ΤΕΕ και πέθανε στην Αθήνα το 1991 σε ηλικία 88 χρονών.
Τελείωσε την αρχιτεκτονική σχολή του Εθνικού Μετσοβείου Πολυτεχνείου το 1926 και την σχολή ecole des beaux arts του Παρισιού το 1929, οπότε επανέρχεται στην Ελλάδα.
Η παραμονή του στο Παρίσι την τριετία οδηγεί στο συμπέρασμα ότι ήρθε σε επαφή και δέχθηκε τις επιδράσεις του μεσοπολεμικού Παρισιού και της Aκαδημαϊκής Σχολή Καλών Τεχνών του Παρισιού (École des Beaux-Arts) .

Στα βιβλία καταχωρίσεων οικοδομικών αδειών της Πολεοδομίας Αθηνών έχουν καταχωρηθεί άλλες πέντε μελέτες εκπονημένες εώς και το 1935, μονώροφες και διώροφες οικοδομές από τις οποίες δεν είναι δυνατός ο εντοπισμός των αρχιτεκτονικών του επιλογών.
Επίσης από το αρχείο του τεχνικού επιμελητηρίου προκύπτει ότι άσκησε ενεργά το ελεύθερο επάγγελμα του μηχανικού.
Συμμετείχε σε αρχιτεκτονικούς διαγωνισμούς όπως σε εκείνο της Ριζαρείου Εκκλησιαστικής Σχολής το 1947 όπου συνεργάστηκε με τον Παύλο Μιχαλέα και τιμήθηκε με το τρίτο βραβείο. Επίσης έλαβε μέρος στο διαγωνισμό για την σχεδίαση των εργαστηρίων της Κτηνιατρικής  και Ιατρικής Σχολής του Πανεπιστημίου Θεσσαλονίκης.

Ο Κακούρης υπήρξε ένας από τους αρχιτέκτονες του προγράμματος ανέγερσης σχολείων του υπουργείου παιδείας την ίδια εποχή με τον Δούρα, Παναγιωτάκο, Καραντινό και άλλα στελέχη της Τεχνικής Υπηρεσίας του.
Αυτό προκύπτει από δυο μοντέρνα μορφοπλαστικά και ενδιαφέροντα γυμνάσια στο Αίγιο και στη Λιβαδειά το 1938. Είναι γνωστό ότι χρημάτισε διευθυντής της υπηρεσίας πολεοδομικών μελετών του υπουργείου διοικήσεως πρωτευούσης.

Ο Νίκος Κακούρης υπήρξε συνιδρυτής της σχολής αρχιτεκτονικών μελετών (φροντιστηριακού  χαρακτήρα) για σπουδαστές του Eθνικού Mετσόβειου Πολυτεχνείου και κυρίως όσους είχαν σκοπό να σπουδάσουν στην Σχολή Καλών Τεχνών του Παρισιού (École des Beaux-Arts). Στεγαζόταν στο Γραφείο του Λαζαρίδη (Λεωφ.Συγγρού 4) και συνέχισε να λειτουργεί και μετά τον Πόλεμο.
Η σταδιοδρομία του πρέπει να συνεχίστηκε και μεταπολεμικά.

Έργα Νικόλαου Κακούρη

1931
Διώροφη οικοδομή Γιούλας Γιαννοπούλου,Υπερείδου,Αθήνα (Άδ.Οκτώβριος 1931)
Εξατάξιο δημοτικό σχολείο <<Φυλακών Συγγρού>>,Αθήνα
Εξατάξιο Δημοτικό Σχολείο Καβάλας
Διδακτήριο Βόλου,οδός Αχιλλέως
Διδακτήρια Καρδίτσας,οδός Στρατώνων

1931-1932
Γυμνάσιο Θηβών
Γυμνάσιο Λιβαδειάς
Διδακτήρια Καβάλας(Αγίου Γεωργίου)
Γυμνάσιο Αρρένων Πύργου

1932
Διώροφη οικοδομή Χ.Παπαδάτου,Αδριανού,Αθήνα(Άδ.Ιανουάριος 1932)
Διώροφη οικοδομή Παυλ.Στράδη(Ο.Τ. 12/4),Νέα Σμύρνη,Αττική(Άδ.Απρίλιος 1932)
Μονώροφη οικοδομή Ευαγγέλου Κοροπούλη,Φυλής και Κορυδαλλέως,(Άδ.Ιούλιος 1932)
Ημιτριώροφη οικοδομή Αθανασίου Γεραμάνου,Άρτας,Αμπελόκηποι,Αθήνα(Άδ.Αύγουστος 1932)
Νυχτερινή Σχολή Μοσχάτου,Γλυκά Νερά
Γυμνάσιο Καρδίτσας
Γυμνάσιο και Πρακτικό Λύκειο Αιγίου

1933
Διώροφη οικοδομή Αθ.Μουντρίχα,Πλαπούτα,Νεάπολη,Αθήνα(Άδ.Μάιος 1933)
Μονώροφη οικοδομή Χαρ.Βάλβη,Κύπρου,Άνω Πατήσια,Αθήνα(Άδ.Μάιος 1933)
Διώροφη οικοδομή Εμμανουήλ Μάντακα,Δημοχάρους,Ευαγγελισμός,Αθήνα(Άδ.Ιούνιος 1933)
Πενταώροφη οικοδομή Ευστρατίου Μπάρδη,Αθήνα(Άδ.Ιούνιος 1933)

1934
Μονώροφη οικοδομή Βασιλ.Ηλιοπούλου,Σκιάθου και Δευκαλιώνος,Κάτω Πατήσια,Αθήνα(Άδ.Σεπτέμβριος 1934)

1935
Τετραώροφη οικοδομή Ι.Κωνσταντακάτου,Μάρνη 14,Αθήνα,(Άδ.Αύγουστος 1935)

1936
Διώροφη οικοδομή Γ.Μαυροσκώτη,Αντήνορος,Αθήνα(Άδ.Μάιος 1936)

1947-1948
Μελέτη διαγωνισμού για τα νέα κτίρια της Ριζαρείου Εκκλησιαστικής Σχολής,Χολαργός,Αττική(Γ'βραβείο)

π.1949
Μελέτη διαγωνισμού για το κτίριο του Ταμείου Ασφάλισης Προσωπικού Τηλεφωνικής Εταιρείας/Ο.Τ.Ε.,Αθήνα(Β'βραβείο)

π.1952
Μελέτη διαγωνισμού πολυκατοικίας σε οικόπεδο ιδιοκτησίας Μετοχικού Ταμείου Στρατού,Βασ.Σοφίας και Ακαδημίας,Αθήνα(Γ'βραβείο)
Μελέτη διαγωνισμού για τα κτίρια των εργαστηρίων της Ιατρικής και Κτηνιατρικής Σχολής του ΑΠΘ.(Α'βραβείο)

 Παραπομπές 

Ενδεικτική Βιβλιογραφία
Ελένη Φεσσά-Εμμανουήλ,Ελληνική Αρχιτεκτονική Εταιρεία-Αρχιτέκτονες του 20ου αιώνα,Εκδόσεις Ποταμός,Αθήνα 2009,ISBN 960-6691-39-3

Κατηγορία:Έλληνες αρχιτέκτονες